ڈی سی موٹر

ڈی سی موٹر اک بجلئی آلہ اے جو بجلئی توانائی (electrical energy) نوں مکینیکل توانائی (mechanical energy) وچ بدلدی اے۔ ڈی سی موٹر بجلی دا سدھا کرنٹ جاں ڈی سی نال جوڑن تے ہی کم کردی اے۔ ہریک طرحاں دی ڈی سی موٹر مقناطیسی میدان ولوں پیدا کیتی گئی طاقت تے منحصر ہندی اے | ڈی سی موٹراں نوں ورتن دا مکھ کارن ایہہ ہندا اے کہ ایہناں دی رفتار نوں بڑی آسانی نال تے کافی وڈا گھیرے وچ ودھ جاں گھٹ کیتا جا سکدا اے |

 جان پچھان 
اک عام ڈی سی موٹر وچ سٹیٹر وچ پکے طور تے اک مقناطیساں دا گروہ اتے آرمیچر وچ اک جاں اک توں ودھ انسولیٹڈ تاراں دے کنڈل لوہے دی کور تے ولے ہوئے ہندے ہن، جہڑے مقناطیسی اثر پیدا کردے ہن۔ کور دے اپر تاراں دے کنڈلاں دے عامَ طور تے بہت سارے گیڑے دتے ہوئے ہندے ہن۔ تاراں دے سرے اک کموٹیٹر نال جوڑے ہوئے ہندے ہن۔ کموٹیٹر ہریک آرمیچر کوائل نوں توانائی دندا اے اتے گھمدیاں ہوئیاں کوائلاں نوں برشاں دے ذریعے باہری پاور سپلائی نال جوڑدا اے۔ (برشاں توں بنھاں والیاں ڈی سی موٹراں وچ برشاں دی جگہ الیکٹرانک سرکٹ ہندے ہن، جہڑے ڈی سی کرنٹ نوں ہریک کوائل نال بدلدے ہن اتے بند اتے چالو کردے رہندے ہن)۔ ڈیسی موٹر وچ بہت سارے آپس وچ جڑیا چالکاں دا تنتر رہندا اے، جسنوں اک آرمیچر (armature) اتے جڑیا ہندا اے۔ آرمیچر، نرم لوہے دیاں بہت ساریاں پلیٹاں نوں جوڑکے بنایا ہندا اے اتے بیلناکار (cylindrical) ہندا اے۔ اس وچ چارے پاسے خانچے (slots) کٹے ہوئے ہندے ہن۔

 باہری لنک 

 Make a working model of dc motor at sci-toys.com
 How to select a DC motor  at MICROMO
 DC motor model in Simulink  at File Exchange – MATLAB Central

 حوالے 

گٹھ:الیکٹریکل موٹر
گٹھ:ڈی سی موٹراں
گٹھ:بجلی
گٹھ:سائنسی آلات